pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.พร้อมนำ “ซิโนแวค” สำหรับเด็ก 3 ขวบมาใช้ หาก อย.อนุมัติขยายทะเบียน
วันจันทร์ที่ 31 มกราคม 2565
สธ.พร้อมนํา “ซิโนแวค” สําหรับเด็ก 3 ขวบมาใช้ หาก อย.อนุมัติขยายทะเบียน
รองนายกรัฐมนตรีและรัฐมนตรีว่าการกระทรวงสาธารณสุข เผยกระทรวงสาธารณสุขพร้อมนํา“วัคซีนซิโนแวค” สําหรับอายุ 3 ขวบขึ้นไปมาใช้ทันที หาก อย.พิจารณาอนุมัติขยายทะเบียน ตามคําแนะนําคณะกรรมการสร้างเสริมภูมิคุ้มกันโรค เพื่อเป็นทางเลือกเพิ่มเติมแก่ประชาชน
รองนายกรัฐมนตรีและรัฐมนตรีว่าการกระทรวงสาธารณสุข เผยกระทรวงสาธารณสุขพร้อมนํา“วัคซีนซิโนแวค” สําหรับอายุ 3 ขวบขึ้นไปมาใช้ทันที หาก อย.พิจารณาอนุมัติขยายทะเบียน ตามคําแนะนําคณะกรรมการสร้างเสริมภูมิคุ้มกันโรค เพื่อเป็นทางเลือกเพิ่มเติมแก่ประชาชน
วันนี้ (31 มกราคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ได้รับรายงานจากอธิบดีกรมควบคุมโรคว่า วัคซีนซิโนแวคมายื่นขอจดทะเบียนเพื่อใช้สําหรับเด็กอายุ 3 ขวบขึ้นไป ถือเป็นเรื่องที่ดี เนื่องจากหากฉีดวัคซีนครอบคลุมกลุ่มอายุมากขึ้นก็จะช่วยลดความเสี่ยง ซึ่งสัปดาห์ที่ผ่านมา คณะกรรมการสร้างเสริมภูมิคุ้มกันโรคเห็นชอบให้ใช้วัคซีนซิโนแวคสําหรับเด็กอายุ 3 ขวบขึ้นไปได้หลังจากสํานักงานคณะกรรมการอาหารและยา (อย.) อนุมัติขึ้นทะเบียนเพิ่มเติม โดยขณะนี้ อย.อยู่ระหว่างการพิจารณาเอกสารข้อมูลเพิ่มเติมจากองค์การเภสัชกรรมที่เป็นผู้นําเข้าวัคซีน หากมีการอนุมัติแล้ว กระทรวงสาธารณสุขพร้อมนํามาฉีดในกลุ่มอายุ 3 ขวบขึ้นไปทันที เพื่อเป็นทางเลือกเพิ่มเติมให้แก่ประชาชน
“วันนี้ประเทศไทยมีวัคซีนอยู่ในระดับที่ดูแลประชากรทั้งประเทศได้ตั้งแต่อายุ 5 ขวบขึ้นไป หวังว่าจะมีความครอบคลุมถึง 3 ขวบขึ้นไปด้วย ทั้งนี้ กระทรวงสาธารณสุขขอให้ประชาชนที่ยังไม่ได้รับวัคซีนหรือถึงกําหนดรับวัคซีนเข็มสองและเข็มกระตุ้น ให้มารับวัคซีนเพื่อเสริมสร้างภูมิคุ้มกันตนเอง ซึ่งผลข้างเคียงจากวัคซีนอาจมีได้บ้างทั้งผู้ใหญ่และเด็ก เช่น เป็นไข้ ตัวรุมๆ ปวดบวมบริเวณที่ฉีด แต่หายได้ใน 1-2 วัน ดีกว่าไม่ฉีดวัคซีนแล้วติดเชื้อ เพราะบางรายอาจมีโอกาสเกิดอาการรุนแรงและเชื้อลงปอดได้ การฉีดวัคซีนจึงคุ้มค่าที่สุดในสถานการณ์เช่นนี้” นายอนุทินกล่าว
****************************************** 31 มกราคม 2565
รัฐบาลไทย-ข่าวทำเนียบรัฐบาล-โฆษกรัฐบาลยืนยัน นายกฯ ดำเนินทุกนโยบายเห็นแก่ประเทศชาติเป็นสำคัญ ยืนยันไทยยึดนโยบายเพื่อความสมดุลในเวทีโลก
วันพุธที่ 9 มีนาคม 2565
โฆษกรัฐบาลยืนยัน นายกฯ ดําเนินทุกนโยบายเห็นแก่ประเทศชาติเป็นสําคัญ ยืนยันไทยยึดนโยบายเพื่อความสมดุลในเวทีโลก
โฆษกรัฐบาลยืนยัน นายกฯ ดําเนินทุกนโยบายเห็นแก่ประเทศชาติเป็นสําคัญ ยืนยันไทยยึดนโยบายเพื่อความสมดุลในเวทีโลก
วันที่ 9 มีนาคม 2565นายธนกร วังบุญคงชนะ โฆษกประจําสํานักนายกรัฐมนตรี เปิดเผยกรณีที่มีการวิพากษ์วิจารณ์แนวนโยบายของรัฐบาลต่อสถานการณ์ยูเครนว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการตั้งแต่เริ่มเกิดสถานการณ์ความตึงเครียดในยูเครน ให้ใช้แนวทางในการดําเนินนโยบายเพื่อให้เกิดความสมดุลในเวทีระหว่างประเทศ โดยมุ่งเน้นสิ่งสําคัญคือให้ความช่วยเหลือคนไทยในยูเครน ซึ่งจนขณะนี้ ปฏิบัติการดังกล่าวถือว่าประสบความสําเร็จ รัฐบาลไทยได้ให้ความช่วยเหลือคนไทยทุกคนที่ประสงค์เดินทางออกจากยูเครนได้หมดแล้ว ทั้งนี้การแถลงแสดงท่าทีของไทยตลอดมาสนับสนุนให้มีการเจรจาเพื่อหาข้อยุติโดยสันติวิธี และใช้กลไกขององค์การสหประชาชาติ หรือกลไกที่ยอมรับร่วมกันเป็นทางออก ไม่เคยสนับสนุนให้ใช้ความรุนแรงในการแก้ไขปัญหา
นายธนกร กล่าวว่า ไทยยังมีบทบาทสําคัญในการเป็นสมาชิกอาเซียน ซึ่งเช่นเดียวกัน รัฐมนตรีต่างประเทศอาเซียนมีถ้อยแถลงต่อสถานการณ์ในยูเครน เรียกร้องให้ทุกฝ่ายใช้การหารือผ่านทุกช่องทาง รวมถึงช่องทางการทูต เพื่อแสวงหาการแก้ไขปัญหาโดยสันติวิธี สอดคล้องกับกฎหมายระหว่างประเทศ และหลักการของกฎบัตรสหประชาชาติ
ขอย้ําว่าไทยดําเนินนโยบายเพื่อประโยชน์ของประเทศและประชาชนเป็นสําคัญ และไม่มีแนวทางดําเนินนโยบายที่จะสนับสนุนการใช้ความรุนแรงแต่อย่างใด ทั้งนี้ ปัจจุบันมีความท้าทายจากการจัดการโรคระบาดที่เป็นความท้าทายสําคัญ ไทยจึงไม่ต้องการให้มีความตึงเครียดระหว่างประเทศ และยังเชื่อมั่นว่ายังมีหนทางสู่การแก้ไขปัญหาโดยใช้สันติวิธี
รัฐบาลไทย-ข่าวทำเนียบรัฐบาล-สุชาติ สั่งการข้ามทวีป ให้ช่วยเหลือ เยียวยา ผู้เสียชีวิตและบาดเจ็บ กรณีปั้นจั่นล้มทับห้องแถวบริเวณก่อสร้างคอนโด
วันพุธที่ 8 ธันวาคม 2564
สุชาติ สั่งการข้ามทวีป ให้ช่วยเหลือ เยียวยา ผู้เสียชีวิตและบาดเจ็บ กรณีปั้นจั่นล้มทับห้องแถวบริเวณก่อสร้างคอนโด
รมว.แรงงาน สั่งการจากสหรัฐอาหรับเอมิเรตส์ ส่งพนักงานตรวจความปลอดภัยลงพื้นที่ตรวจสอบเหตุปั้นจั่นล้มทับห้องแถว ณ โครงการก่อสร้างคอนโดมิเนียม อําเภอบางบ่อ จังหวัดสมุทรปราการ เป็นเหตุให้มีผู้เสียชีวิต 1 ราย บาดเจ็บ 3 ราย เร่งช่วยเหลือเยียวยา
นายสุชาติ ชมกลิ่น รัฐมนตรีว่าการกระทรวงแรงงานกล่าวในระหว่างปฏิบัติราชการที่ประเทศสหรัฐอาหรับเอมิเรตส์ว่า หลังจากได้รับรายงานว่าได้เกิดอุบัติเหตุปั้นจั่นที่กําลังก่อสร้างคอนโดมิเนียมล้มทับห้องแถวบริเวณใกล้สถานที่ก่อสร้าง จึงได้สั่งการให้กรมสวัสดิการและคุ้มครองแรงงานเร่งส่งพนักงานตรวจความปลอดภัยลงพื้นที่ตรวจสอบสถานที่เกิดเหตุ และอํานวยความสะดวกให้กับญาติผู้เสียชีวิต ในเรื่องสิทธิประโยชน์และเงินเยียวยาที่พึงได้รับ และดูแลผู้ได้รับบาดเจ็บให้ได้รับการรักษาเป็นอย่างดี ผลของการลงพื้นที่พบว่า ปั้นจั่นหอสูงขนาดพิกัดน้ําหนักยก 2 ตัน ความสูงประมาณ 30 เมตร แขนยาวประมาณ 40 เมตร ได้ล้มทับห้องเช่าชั้นเดียว ณ โครงการก่อสร้างคอนโดมิเนียม K-Series Bangplee อําเภอบางบ่อ จังหวัดสมุทรปราการ โดยมีบริษัท แสนสิริ จํากัด (มหาชน) เป็นเจ้าของโครงการ ได้ว่าจ้างบริษัท คอนสตรัคชั่น ไลน์ จํากัด ประกอบกิจการรับเหมาก่อสร้าง เป็นผู้รับเหมาก่อสร้าง มีลูกจ้าง ณ โครงการก่อสร้าง 16 คน (ชาย 12 คน หญิง 4 คน) และมีลูกจ้างรวมกับผู้รับเหมาช่วง 59 คน ไม่มีเจ้าหน้าที่ความปลอดภัยในการทํางาน ระยะเวลาก่อสร้างเริ่มตั้งแต่ 1 ตุลาคม 2564 ถึง 30 กันยายน 2565 ลักษณะโครงการก่อสร้าง เป็นอาคารชุดพักอาศัยสูง 6 ชั้น 4 อาคาร ขณะนี้อยู่ระหว่างการก่อสร้างชั้นที่ 2 จํานวน 2 อาคาร จากการสอบถามนางสาวจิตตรา อินต๊ะ เจ้าหน้าที่ธุรการของบริษัท คอนสตรัคชั่น ไลน์ จํากัด ได้ให้ข้อมูลว่า ขณะเกิดเหตุปั้นจั่นไม่มีการใช้งาน แต่ผู้ควบคุมปั้นจั่นได้อยู่บนห้องควบคุม และเห็นว่าปั้นจั่นค่อยๆ ล้มเอียงลงมาจนทับห้องเช่า ผู้ควบคุมปั้นจั่นจึงได้ยึดเกาะโครงปั้นจั่นลงมาได้รับบาดเจ็บที่แขนเล็กน้อย สาเหตุคาดว่าพื้นที่ติดตั้งปั้นจั่นไม่มั่นคงแข็งแรง ไม่สามารถรองรับน้ําหนักของปั้นจั่นได้ เป็นเหตุให้ปั้นจั่นล้มทับห้องเช่าที่อยู่บริเวณใกล้เคียง
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า พนักงานตรวจความปลอดภัย ลงพื้นที่ตรวจสอบสถานที่เกิดเหตุดังกล่าว พบความเสียหาย ปั้นจั่นหอสูง พิกัดน้ําหนักยก 2 ตัน 1 เครื่อง ห้องเช่าของประชาชนเสียหาย นายสิริราช นรสาร ผู้ควบคุมปั้นจั่น ซึ่งเป็นลูกจ้างผู้ได้รับบาดเจ็บเล็กน้อย ประชาชน เสียชีวิต 1 ราย คือนายเฉลิม จํานงค์ และบาดเจ็บ 2 ราย คือ น.ส.พิยะดา คิอันธิ และนายเอี่ยม กันธิยา นายจ้างปฏิบัติไม่ถูกต้องตามกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ. 2564 ข้อ 4 ให้นายจ้างจัดทําพื้นที่ทํางานก่อสร้างให้ มีความมั่นคงแข็งแรงสามารถรองรับ น้ําหนักเครื่องจักรและอุปกรณ์ได้อย่างปลอดภัย และกฎกระทรวงฯ เกี่ยวกับเครื่องจักร ปั้นจั่น และหม้อน้ํา พ.ศ. 2564 โดยพนักงานตรวจความปลอดภัย มีหนังสือเชิญนายจ้างให้มาพบวันที่ 15 ธันวาคม 2564 เวลา 09.30 น. และประสานสํานักงานประกันสังคมจังหวัดสมุทรปราการ เพื่อตรวจสอบสิทธิการได้รับเงินช่วยเหลือฯ และจะดําเนินการตามอํานาจหน้าที่ต่อไป
รัฐบาลไทย-ข่าวทำเนียบรัฐบาล-กรมทางหลวงขยายทางหลวงหมายเลข 115 บ้านศรีวิลัย - บ้านทุ่งรวงทอง จังหวัดกำแพงเพชร แล้วเสร็จ
วันพฤหัสบดีที่ 18 พฤศจิกายน 2564
กรมทางหลวงขยายทางหลวงหมายเลข 115 บ้านศรีวิลัย - บ้านทุ่งรวงทอง จังหวัดกําแพงเพชร  แล้วเสร็จ
เพิ่มประสิทธิภาพการคมนาคมระหว่างภาคเหนือ พัฒนาอุตสาหกรรมการท่องเที่ยวและรองรับการเข้าสู่ประชาคมอาเซียน
กรมทางหลวง (ทล.) กระทรวงคมนาคม โดย สํานักก่อสร้างทางที่ 1 ดําเนินโครงการก่อสร้างขยายทางหลวงหมายเลข 115 สายกําแพงเพชร - พิจิตร ตอน บ้านศรีวิลัย - บ้านทุ่งรวงทอง จังหวัดกําแพงเพชร แล้วเสร็จ จาก 2 ช่องจราจร เป็น 4 ช่องจราจร ตามแผนงานบูรณาการพัฒนาด้านคมนาคมและระบบโลจิสติกส์ กิจกรรมก่อสร้างทางหลวงแผ่นดินเป็นช่วง ๆ ระหว่าง ช่วง กม. ที่ 25 - 31 ช่วง กม. ที่ 36 - 41 และช่วง กม. ที่ 42 - 47 ระยะทางยาวประมาณ 16.5 กิโลเมตร ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาโครงข่ายสายหลักให้ได้มาตรฐานเชื่อมโยงระหว่างประเทศ
โครงการทางหลวงหมายเลข 115 สายกําแพงเพชร - พิจิตร ตอนบ้านศรีวิลัย - บ้านทุ่งรวงทอง อยู่ในพื้นที่ อําเภอไทรงาม จังหวัดกําแพงเพชร เดิมเป็นถนนลาดยางขนาด 2 ช่องจราจร ซึ่งต่อมาชุมชนมีการขยายตัวจึงทําให้มีการเพิ่มการจราจรมากขึ้น ทล. จึงได้ดําเนินการเพิ่มศักยภาพทางหลวงโดยก่อสร้างเป็นมาตรฐานทางชั้นพิเศษ 4 ช่องจราจร (ไป - กลับ ข้างละ 2 ช่องจราจร) ผิวจราจรแอสฟัลท์คอนกรีตผิวจราจรกว้างช่องละ 3.5 เมตร ไหล่ทางชนิดเดียวกับผิวทาง ด้านนอกกว้างข้างละ 2.5 เมตร เกาะกลางแบบยก รวมงานไฟฟ้าแสงสว่าง งบประมาณ 567,562,216 บาท
โครงการดังกล่าวช่วยลดปัญหาการจราจรติดขัดจากปริมาณรถยนต์ที่จะขึ้นสู่ภาคเหนือช่วยเพิ่มประสิทธิภาพการคมนาคมขนส่งระหว่างภาคเหนือให้มีความสะดวก ปลอดภัยในการเดินทางยิ่งขึ้นช่วยเพิ่มขีดความสามารถในการรองรับปริมาณการจราจรและการขนส่ง ช่วยให้เกิดการพัฒนาพื้นที่สามารถใช้เป็นเส้นทางโครงข่ายส่งเสริมและพัฒนาด้านเศรษฐกิจ ลดต้นทุนการขนส่งเพิ่มศักยภาพโครงสร้างพื้นฐานระบบคมนาคมของประเทศ พัฒนาอุตสาหกรรมการท่องเที่ยวและรองรับการเข้าสู่ประชาคมอาเซียน ทั้งนี้ ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วน กรมทางหลวง โทร 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รองเลขาธิการนายกฯ นายอนุชาฯ หารือเอกอัครราชทูตอินเดีย ยินดีสนับสนุนความร่วมมือไทย-อินเดีย เพื่อฟื้นฟูเศรษฐกิจร่วมกัน
วันพุธที่ 29 กันยายน 2564
รองเลขาธิการนายกฯ นายอนุชาฯ หารือเอกอัครราชทูตอินเดีย ยินดีสนับสนุนความร่วมมือไทย-อินเดีย เพื่อฟื้นฟูเศรษฐกิจร่วมกัน
รองเลขาธิการนายกฯ นายอนุชาฯ หารือเอกอัครราชทูตอินเดีย ยินดีสนับสนุนความร่วมมือไทย-อินเดีย เพื่อฟื้นฟูเศรษฐกิจร่วมกัน
วันนี้ (29 กันยายน 2564) เวลา 09.30 น. ณ ห้องรับรอง 1 ตึกบัญชาการ1 ทําเนียบรัฐบาล นางสุจิตรา ทุไร (H.E. Mrs. Suchitra Durai) เอกอัครราชทูตสาธารณรัฐอินเดียประจําประเทศไทย เข้าเยี่ยมคารวะ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง เพื่อแนะนําตัวในโอกาสเข้ารับตําแหน่ง ซึ่งการหารือมีสาระสําคัญ ดังนี้
รองเลขาธิการนายกรัฐมนตรีฯ กล่าวต้อนรับเอกอัครราชทูตสาธารณรัฐอินเดียฯ พร้อมขอบคุณที่ได้ปฏิบัติหน้าที่อย่างแข็งขัน เชื่อมั่นว่า ความสามารถและประสบการณ์ของเอกอัครราชทูตสาธารณรัฐอินเดียฯ จะช่วยส่งเสริมความสัมพันธ์ ไทย – อินเดียที่ยาวนานกว่า 70 ปี ให้แน่นแฟ้นยิ่งขึ้น ยืนยันว่า รัฐบาลไทยพร้อมสนับสนุนการดําเนินงานอย่างใกล้ชิด เพื่อเพิ่มพูนความสัมพันธ์ระหว่างไทย-อินเดีย มากยิ่งขึ้น นอกเหนือไปจากด้านวัฒนธรรมและพุทธศาสนา ที่ทั้งสองประเทศมีความร่วมมือและความสัมพันธ์ใกล้ชิดมาโดยตลอด
เอกอัครราชทูตสาธารณรัฐอินเดียฯ ขอบคุณรองเลขาธิการนายกรัฐมนตรีฯ ที่สละเวลาให้เข้าเยี่ยมคารวะ รู้สึกยินดีอย่างยิ่งที่ได้มาดํารงตําแหน่งในประเทศไทย ซึ่งรัฐบาลไทยให้การสนับสนุนการทํางานมาโดยตลอด เชื่อมั่นว่าความสัมพันธ์ระหว่างไทย-อินเดียแข็งแกร่งมากยิ่งขึ้นผ่านความร่วมมือในด้านต่าง ๆ โดยเฉพาะด้านการลงทุน การท่องเที่ยว และการศึกษา
โอกาสนี้ ทั้งสองฝ่ายได้แลกเปลี่ยนความคิดเห็นในหลายประเด็น ได้แก่
- พร้อมสนับสนุนความร่วมมือในกรอบพหุภาคี ทั้งสองเห็นพ้องจัดการประชุมระหว่างผู้นํา และกิจกรรมระหว่างกันอย่างต่อเนื่องเพื่อสานต่อความร่วมมือและรักษาปฏิสัมพันธ์ระหว่างกัน แม้จะอยู่ในช่วงสถานการณ์การแพร่ระบาดของโควิด-19
- พร้อมสนับสนุนการอํานวยความสะดวกให้แก่นักท่องเที่ยวด้านการดําเนินมาตรการเพื่อควบคุมการแพร่ระบาดของโควิด -19 แต่ยังให้สามารถดําเนินกิจกรรมทางเศรษฐกิจระหว่างกันได้
- พร้อมสนับสนุนโอกาสที่จะเพิ่มความร่วมมือทางเศรษฐกิจระหว่างกันภายหลังสถานการณ์โควิด -19 คลี่คลาย ซึ่งเอกอัครราชทูตอินเดียพร้อมสนับสนุนนักลงทุนไทยที่มีความพร้อมไปลงทุนที่อินเดีย และในขณะเดียวกันไทยก็พร้อมสนับสนุนนักลงทุนอินเดียเช่นเดียวกัน
- ด้านความร่วมมือการศึกษา อินเดียมีศักยภาพในด้านการศึกษาจึงพร้อมเปิดรับบุคคลที่สนใจไปศึกษาในสาขาวิชาต่าง ๆ ตลอดจนอินเดียพร้อมดําเนินความร่วมมือกับมหาวิทยาลัยในไทยอย่างต่อเนื่อง เพื่อส่งเสริมการศึกษาและแลกเปลี่ยนทางวัฒนธรรมระหว่างกัน
รัฐบาลไทย-ข่าวทำเนียบรัฐบาล-​โฆษกรัฐบาลชี้ฝ่ายค้านเตรียมยื่น ป.ป.ช.หลังจบศึกซักฟอก เป็นสิทธิตามรธน. แจงรัฐบาลไร้กังวล มั่นใจตอบทุกข้อกล่าวหาในสภาฯ ชัดเจนทุกเรื่อง “นายก”ขอมุ่งทำงานให้ประชาชนไม่สนเกมส์การเมือง
วันพุธที่ 15 กันยายน 2564
​โฆษกรัฐบาลชี้ฝ่ายค้านเตรียมยื่น ป.ป.ช.หลังจบศึกซักฟอก เป็นสิทธิตามรธน. แจงรัฐบาลไร้กังวล มั่นใจตอบทุกข้อกล่าวหาในสภาฯ ชัดเจนทุกเรื่อง “นายก”ขอมุ่งทํางานให้ประชาชนไม่สนเกมส์การเมือง
​โฆษกรัฐบาลชี้ ฝ่ายค้านเตรียมยื่น ป.ป.ช.หลังจบศึกซักฟอก เป็นสิทธิตามรธน. แจงรัฐบาลไร้กังวล มั่นใจตอบทุกข้อกล่าวหาในสภาฯ ชัดเจนทุกเรื่อง “นายก”ขอมุ่งทํางานให้ประชาชน ไม่สนเกมส์การเมือง
นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่พรรคร่วมฝ่ายค้าน จะยื่น ป.ป.ช. 8 เรื่อง โดยเป็นเรื่องที่เกี่ยวกับโควิด 6 เรื่อง เรื่องการระบายสต๊อกยางพารา 1 เรื่อง และเรื่องดาวเทียมของกระทรวงดิจิทัลเพื่อเศรษฐกิจและสังคม (ดีอีเอส) 1 เรื่อง รวมทั้งยื่น กมธ.ป.ป.ช.อีก 1 เรื่อง เกี่ยวกับการแจกเงิน 5 ล้านบาท ซึ่งคนที่จะถูกยื่น ประกอบด้วย พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม, นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข, นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และนายชัยวุฒิ ธนาคมานุสรณ์ รัฐมนตรีว่าการกระทรวงดีอีเอสว่า การยื่น ป.ป.ช. เป็นสิทธิที่พรรคร่วมฝ่ายค้านสามารถดําเนินการได้ตามรัฐธรรมนูญ หลังเสร็จสิ้นการอภิปรายไม่ไว้วางใจรัฐบาล ยืนยันว่า รัฐบาลพร้อมชี้แจงทุกเรื่อง และมั่นใจว่าในการอภิปรายไม่ไว้วางใจที่ผ่านมานั้น รัฐบาล โดยเฉพาะท่านนายกรัฐมนตรี ตอบอย่างชัดเจนไปหมดแล้ว ทั้งเรื่องการจัดซื้อวัคซีนซิโนแวค หรือแม้แต่ข้อกล่าวหาเรื่องการแจกเงินในสภาฯ
"หากพรรคร่วมฝ่ายค้านมีพยานหลักฐานครบถ้วนตามที่กล่าวอ้าง ก็สามารถดําเนินการได้ตามอํานาจหน้าที่ที่รัฐธรรมนูญระบุไว้ แต่ไม่อยากให้การยื่นครั้งนี้เป็นการยื่นเพราะต้องการเรียกคะแนนนิยม หรือเพราะโกรธแค้นที่ล้มรัฐบาลไม่ได้ในสภาฯ เพราะถ้าเป็นแบบนั้นประชาชนจะไม่ได้ประโยชน์อะไรเลย ยืนยันว่า รัฐบาลไม่มีความกังวลใด ๆ ยังคงเดินหน้ามุ่งทํางานให้ประชาชนเพียงอย่างเดียวโดยไม่สนว่าฝ่ายไหนจะเล่นเกมส์การเมืองหรือไม่ก็ตาม เพราะวันนี้ประชาชนยังต้องการให้ท่านนายกฯ ช่วยแก้ไขปัญหาต่าง ๆ ให้อยู่" นายธนกรกล่าว
.........................................
รัฐบาลไทย-ข่าวทำเนียบรัฐบาล-บีโอไอลงนามความร่วมมือเจโทรขยายโอกาสการลงทุนไทย-ญี่ปุ่น
วันจันทร์ที่ 17 มกราคม 2565
บีโอไอลงนามความร่วมมือเจโทรขยายโอกาสการลงทุนไทย-ญี่ปุ่น
บีโอไอลงนามความร่วมมือเจโทรขยายโอกาสการลงทุนไทย-ญี่ปุ่น
บีโอไอลงนามความร่วมมือเจโทรขยายโอกาสการลงทุนไทย-ญี่ปุ่น
นางสาวดวงใจ อัศวจินตจิตร์ (ขวาสุด) เลขาธิการคณะกรรมการส่งเสริมการลงทุน (บีโอไอ) ลงนามบันทึกข้อตกลงความร่วมมือ (MOC) ร่วมกับนายทาเคทานิ อัทสึชิ (ซ้ายสุด) ประธานเจโทร กรุงเทพฯ โดยมีนายฮากิอุดะ โคอิจิ (กลางซ้าย) รัฐมนตรีว่าการกระทรวงเศรษฐกิจ การค้าและอุตสาหกรรมของประเทศญี่ปุ่น และนายสุพัฒนพงษ์ พันธ์มีเชาว์ (กลางขวา) รองนายกรัฐมนตรี และรัฐมนตรีว่าการกระทรวงพลังงาน เป็นประธานและสักขีพยานในพิธีลงนาม โดยความร่วมมือเป็นภาคีในครั้งนี้ จะช่วยส่งเสริมการลงทุนระหว่างสองประเทศอย่างใกล้ชิดมากขึ้น และสร้างห่วงโซ่อุปทานที่ยืดหยุ่นมากขึ้นระหว่างไทยและญี่ปุ่น รวมทั้งผลักดันนโยบาย BCG ของรัฐบาลเพื่อยกระดับภาคอุตสาหกรรมไทยในอนาคต ณ ทําเนียบรัฐบาล เมื่อเร็วๆ นี้
รัฐบาลไทย-ข่าวทำเนียบรัฐบาล-รองผู้ช่วยรัฐมนตรีว่าการกระทรวงกลาโหมสหรัฐอเมริกา ประจำภูมิภาคเอเชียใต้ และเอเชียตะวันออกเฉียงใต้ และ ผู้ช่วยทูตฝ่ายทหารสาธารณรัฐอินโดนีเซียประจำกรุงเทพฯ พร้อมคณะ เข้าเยี่ยมคำนับปล
วันอังคารที่ 9 พฤศจิกายน 2564
รองผู้ช่วยรัฐมนตรีว่าการกระทรวงกลาโหมสหรัฐอเมริกา ประจําภูมิภาคเอเชียใต้ และเอเชียตะวันออกเฉียงใต้ และ ผู้ช่วยทูตฝ่ายทหารสาธารณรัฐอินโดนีเซียประจํากรุงเทพฯ พร้อมคณะ เข้าเยี่ยมคํานับปล
ในวันจันทร์ที่ ๘ พฤศจิกายน ๒๕๖๔ มีแขกต่างประเทศเดินทางเข้าเยี่ยมคํานับ พลเอก วรเกียรติ รัตนานนท์ ปลัดกระทรวงกลาโหม
ณ ห้องพระบารมีปกเกล้า ในศาลาว่าการกลาโหม โดยในเวลา ๑๓.๓๐ น. พันเอก Robertus Subono (โรแบร์ตุส ซูโบโน่) ผู้ช่วยทูตฝ่ายทหาร สาธารณรัฐอินโดนีเซียประจํากรุงเทพฯ และคณะ เดินทางเข้าอําลาปลัดกระทรวงกลาโหม พร้อมทั้งแนะนํา พันเอก Yesi Kristian Mambu ( เยซี คริสเตียน มัมบู) ผู้ช่วยฑูตฝ่ายทหารอินโดนีเซียประจํากรุงเทพฯ คนใหม่ และคณะ
ต่อมา ในเวลา ๑๕.๐๐ น. นาง Lindsey Ford (ลินซี่
ฟอร์ด) รองผู้ช่วยรัฐมนตรีว่าการกระทรวงกลาโหมสหรัฐอเมริกา ประจําภูมิภาคเอเชียใต้ และเอเชียตะวันออกเฉียงใต้ ได้เข้าเยี่ยมคํานับปลัดกระทรวงกลาโหม ในโอกาสเดินทางมาเยือนประเทศไทย ระหว่างวันที่ ๗-๙ พฤศจิกายน ๒๕๖๔ เพื่อแลกเปลี่ยนความคิดเห็นสําหรับการประชุม DST และแนวทางในการพัฒนาความร่วมมือด้านอุตสาหกรรมป้องกันประเทศ
นอกจากนี้ยังได้มีการแลกเปลี่ยนข้อคิดเห็นในประเด็นต่างๆที่สนใจร่วมกัน อาทิ ความร่วมมือในการแก้ไขการแพร่ระบาดของโรคโควิด-19 การฝึกร่วมคอบบร้าโกลด์ 2021 ความร่วมมือในคณะทํางานผู้เชี่ยวชาญด้านความมั่นคงทางทะเล โดยได้เน้นย้ําถึงความสัมพันธ์ของพันธมิตรที่แน่นแฟ้น ในการสนับสนุนและดํารงไว้ซึ่งเสถียรภาพ เสรีภาพ และความมั่นคงของภูมิภาคร่วมกันอย่างสร้างสรรค์ บนพื้นฐานความเชื่อใจและเคารพซึ่งกันและกัน
ในการนี้ทางฝ่ายไทยยังได้กล่าวขอบคุณสหรัฐอเมริกาที่ได้ส่งมอบตู้เก็บวัคซีนจํานวน ๒๐๐ ตู้ ให้หน่วยงานด้านการแพทย์ กระทรวงสาธารณสุขอีกด้วย
#กระทรวงกลาโหม #สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-ก.เกษตรฯ ร่วมกับภาคประชาชนฟื้นฟูด้านสิ่งแวดล้อมอาชีพและสังคมหลังจากการสร้างเขื่อนหัวนาพร้อมเตรียมดำเนินการฟื้นฟูผู้ได้รับผลกระทบจากเขื่อนราษีไศล
วันพฤหัสบดีที่ 30 มิถุนายน 2565
ก.เกษตรฯ ร่วมกับภาคประชาชนฟื้นฟูด้านสิ่งแวดล้อมอาชีพและสังคมหลังจากการสร้างเขื่อนหัวนาพร้อมเตรียมดําเนินการฟื้นฟูผู้ได้รับผลกระทบจากเขื่อนราษีไศล
ก.เกษตรฯ ร่วมกับภาคประชาชนฟื้นฟูด้านสิ่งแวดล้อมอาชีพและสังคมหลังจากการสร้างเขื่อนหัวนาพร้อมเตรียมดําเนินการฟื้นฟูผู้ได้รับผลกระทบจากเขื่อนราษีไศล ซึ่งเกิดประโยชน์และได้รับความพึงพอใจต่อพี่น้องประชาชน
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์เยี่ยมชมนิทรรศการการฟื้นฟูและพัฒนาวิถีชีวิตชุมชนคนทาม (ตลาดสีเขียวคนทามวังปลาชุมชนคนทามการจัดการป่าชุมชนคนทาม) ณศูนย์เรียนรู้เศรษฐกิจพอเพียงชุมชนเครือข่ายทามมูนต.หนองแคอ.ราษีไศลจ.ศรีสะเกษซึ่งเป็นพื้นที่ที่ได้มีการพัฒนาหลังจากภาคราชการร่วมกับภาคประชาชนได้เข้ามาฟื้นฟูทางด้านสิ่งแวดล้อมอาชีพและสังคมหลังจากการสร้างเขื่อนหัวนาซึ่งราษฎรมีความพึงพอใจและเกิดประโยชน์ต่อกลุ่มสมาคมคนทามและกลุ่มอื่นๆที่เข้ามาร่วมโครงการ
จากนั้นเลขานุการรัฐมนตรีว่าการกระทรวงเกษตรและสหกรณ์ได้ร่วมหารือแนวทางทิศทางการพัฒนาฟื้นฟูวิถีชีวิตหลังจากการสร้างเขื่อนราษีไศลโดยคณะกรรมการแก้ไขปัญหาผลกระทบจากโครงการฝายราษีไศลได้ดําเนินการจ่ายค่าชดเชยให้กับราษฎรผู้ที่ได้รับผลกระทบไร่ละ 32,000 บาทปัจจุบันมีพื้นที่ที่จ่ายเงินชดเชยไปแล้ว 67,958 ไร่คงเหลือ 10,737 ไร่
นอกจากนี้กระทรวงเกษตรฯโดยกรมชลประทานร่วมกับส่วนราชการและภาคประชาชนได้ร่วมกันจัดทําแผนการดําเนินการแก้ไขปัญหาในอนาคต (ระยะ 10 ปี) แผนฟื้นฟูผู้ได้รับผลกระทบจากเขื่อนราษีไศลงบประมาณ 425,329,000 บาทแบ่งออกเป็น 1) การเสริมสร้างความเข้มแข็งขององค์กร/ชุมชนในการพัฒนาอาชีพที่หลากหลายและสอดคล้องกับภูมิปัญญาท้องถิ่น 2) สร้างการมีส่วนร่วมของชุมชนในการจัดการทรัพยากรธรรมชาติและสิ่งแวดล้อมอย่างยั่งยืน 3) ส่งเสริมการขับเคลื่อนความรู้พื้นที่ชุ่มน้ําทั้งระบบการศึกษาวิจัยและการถ่ายทอดความรู้ท้องถิ่นและความรู้ทางวิชาการและ 4) แผนอํานวยการและติดตามการดําเนินงานซึ่งแผนการดําเนินการจะเริ่มดําเนินการหลังจากเสนอคณะกรรมการขับเคลื่อนตามแนวทางในการแก้ไขและฟื้นฟูผลกระทบจากโครงการฝายราษีไศลและคณะรัฐมนตรีให้ความเห็นชอบ
"รัฐมนตรีว่าการกระทรวงเกษตรและสหกรณ์เข้าใจถึงความเดือดร้อนของพี่น้องประชาชนได้กําชับว่าปัญหาไหนสามารถทําได้ให้ทําทันทีการลงพื้นที่ในวันนี้จึงขอรับเรื่องจากพี่น้องประชาชนและขอรับปากว่าจะแก้ไขปัญหาและหาแนวทางแก้ไขให้เร็วที่สุด" นายธนา กล่าว
รัฐบาลไทย-ข่าวทำเนียบรัฐบาล-ปลัดดีอีเอส นำคณะผู้บริหารฯ ร่วมพิธีทำบุญตักบาตรถวายพระราชกุศล – ลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา
วันศุกร์ที่ 12 สิงหาคม 2565
ปลัดดีอีเอส นําคณะผู้บริหารฯ ร่วมพิธีทําบุญตักบาตรถวายพระราชกุศล – ลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา
ปลัดดีอีเอส นําคณะผู้บริหารฯ ร่วมพิธีทําบุญตักบาตรถวายพระราชกุศล – ลงนามถวายพระพร
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา
เมื่อวันที่12สิงหาคม2565 นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยนางสาวกรรวีสิทธิชีวภาคผู้ตรวจราชการกระทรวงดิจิทัลเพื่อเศรษฐกิจและสังคมข้าราชการและเจ้าหน้าที่ในสังกัดกระทรวงดิจิทัลเพื่อเศรษฐกิจและสังคมเข้าร่วมในพิธีทําบุญตักบาตรถวายพระราชกุศลเนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงเนื่องในโอกาสมหามงคลเฉลิมพระชนมพรรษา90พรรษา12สิงหาคม2565ณบริเวณท้องสนามหลวงจากนั้นนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมผู้บริหารและหัวหน้าหน่วยงานในสังกัดกระทรวงฯเข้าร่วมลงนามถวายพระพรเนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงพระชนมพรรษา90พรรษา12สิงหาคม2565พร้อมทูลเกล้าฯถวายแจกันดอกไม้เบื้องหน้าพระบรมฉายาลักษณ์ณศาลาสหทัยสมาคมในพระบรมหาราชวัง
************
รัฐบาลไทย-ข่าวทำเนียบรัฐบาล-สรรพากรเดินหน้าโกยรางวัลผู้นำองค์กรดิจิทัลอย่างต่อเนื่อง ล่าสุดคว้ารางวัล “Thailand Digital Transformation Awards 2021”
วันอังคารที่ 26 ตุลาคม 2564
สรรพากรเดินหน้าโกยรางวัลผู้นําองค์กรดิจิทัลอย่างต่อเนื่อง ล่าสุดคว้ารางวัล “Thailand Digital Transformation Awards 2021”
อธิบดีกรมสรรพากร รับรางวัล THAILAND DIGITAL TRANSFORMATION AWARDS 2021 ประเภทบริการ (ภาครัฐ) จากรัฐมนตรีว่าการกระทรวงดิจิทัลเพื่อเศรษฐกิจและสังคม
เมื่อวันที่ 26 ตุลาคม 2564 ดร.เอกนิติ นิติทัณฑ์ประภาศ อธิบดีกรมสรรพากร เข้ารับรางวัล THAILAND DIGITAL TRANSFORMATION AWARDS 2021 ประเภท บริการ (ภาครัฐ) จาก นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ณ โรงแรม Swissotel Bangkok Ratchada
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “รางวัลดังกล่าวเป็นรางวัลที่มอบให้แก่องค์กรทั้งภาครัฐและภาคเอกชนที่ปรับเปลี่ยนกระบวนการทํางานขององค์กรสู่ดิจิทัล เป็นรางวัลเพื่อยกย่องในการนําเทคโนโลยีดิจิทัลมาใช้ในกระบวนการดําเนินงานขององค์กรได้อย่างสําเร็จ โดยใช้เทคโนโลยีดิจิทัลเพื่อขับเคลื่อนองค์กรเชิงกลยุทธ์และเพิ่มประสิทธิภาพและประสิทธิผลในการดําเนินงาน ให้สามารถขับเคลื่อนองค์กรก้าวข้ามผ่าน Digital Disruption รวมถึงมีความพร้อมในการปรับเปลี่ยนองค์กรไปสู่เศรษฐกิจดิจิทัลตามนโยบายของรัฐบาล
รางวัล “THAILAND DIGITAL TRANSFORMATION AWARDS 2021” เป็นรางวัลที่แสดงให้เห็นถึงการพัฒนาศักยภาพของการเป็นองค์กรนวัตกรรมใน 8 มิติ ประกอบด้วย
1. มิติด้านยุทธศาสตร์นวัตกรรม (Innovation Strategy) สะท้อนการมีวิสัยทัศน์ และกลยุทธ์ด้านนวัตกรรม ค่านิยมร่วม รวมถึงมีการติดตามและประเมินผลยุทธศาสตร์
2. มิติด้านการมุ่งเน้นธุรกิจ (Business Focus) มุ่งเน้นด้านการวางแผนการตลาดด้วยข้อมูลเชิงลึก การมีส่วนร่วมของลูกค้า และการกําหนดกลุ่มเป้าหมาย
3. มิติด้านบุคลากร (People) ประกอบด้วย การเป็นผู้นํานวัตกรรม การมีโครงสร้างองค์กร ที่สนับสนุนการเกิดนวัตกรรม และการมีผู้นํากิจกรรมนวัตกรรม
4. มิติด้านองค์ความรู้ (Knowledge) มีการสร้างความรู้ การแบ่งปันความรู้ และการเป็นองค์กรแห่งการเรียนรู้
5. มิติด้านวัฒนธรรม (Culture) มีการสร้างแรงจูงใจ การสร้างบรรยากาศนวัตกรรมในที่ทํางานและมีการทํางานร่วมกันกับทุกภาคส่วน
6. มิติด้านทรัพยากร (Resource) มีการจัดสรรทรัพยากร การสนับสนุนบุคลากร และการจัดการความเปลี่ยนแปลง
7. มิติด้านกระบวนการ (Process) มีกระบวนการพัฒนานวัตกรรม การจัดการเครือข่ายพันธมิตร และการจัดการห่วงโซ่อุปทาน
8. มิติด้านผลิตผล (Result) มีผลผลิตทางนวัตกรรม มีการก่อให้เกิดรายได้จากนวัตกรรม และมีผลผลิตเชิงความรู้
ในปีนี้ กรมสรรพากรได้รับรางวัลต่างๆมากมาย โดยเฉพาะอย่างยิ่งในด้านการปรับเปลี่ยนกระบวนการทํางานขององค์กรสู่ดิจิทัล เพื่อช่วยดูแล และให้บริการกับพี่น้องประชาชนอย่างดีที่สุด รวมถึงยังเป็นเครื่องมือที่สําคัญในการสร้างรายได้ พัฒนาระบบเศรษฐกิจของประเทศให้เกิดความยั่งยืน
ทั้งนี้ สามารถสอบถามรายละเอียดเพิ่มเติมได้ที่สํานักงานสรรพากรทุกแห่งทั่วประเทศหรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-รองโฆษกรัฐบาลเผย เหลือข้าวรอระบายโครงการจำนำข้าวกว่าสองแสนตัน ขาดทุนไม่ต่ำกว่า 5 แสนล้าน
วันศุกร์ที่ 10 ธันวาคม 2564
รองโฆษกรัฐบาลเผย เหลือข้าวรอระบายโครงการจํานําข้าวกว่าสองแสนตัน ขาดทุนไม่ต่ํากว่า 5 แสนล้าน
รองโฆษกรัฐบาลเผย เหลือข้าวรอระบายโครงการจํานําข้าวกว่าสองแสนตัน ขาดทุนไม่ต่ํากว่า 5 แสนล้าน ยังต้องจ่ายคืน ธ.ก.ส อีก 1 แสนล้าน
วันนี้ 10  ธ.ค. 64 นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า แม้โครงการจํานําข้าว จะยุติลงหลายปีแล้ว แต่ภาระงบประมาณยังคงมีต่อ ซึ่งทางธนาคารเพื่อการเกษตรและสหกรณ์การเกษตร (ธ.ก.ส.) รายงานว่า ในปีงบประมาณ 2565 สํานักงบประมาณได้ตั้งงบชําระหนี้ให้ ธ.ก.ส. จํานวน 6.9 หมื่นล้านบาท น้อยกว่าปีก่อนหน้า โดยปัจจุบันรัฐบาลยังมีภาระหนี้จากโครงการดังกล่าวที่ต้องชําระคืนให้กับธ.ก.ส. จํานวน 1 แสนล้านบาท คาดว่าสํานักงบประมาณจะมีการตั้งงบประมาณเพื่อจ่ายหนี้ ปีละ 10-20% ของงบประมาณรายจ่าย ซึ่งจะใช้เวลาประมาณ 3-5 ปีจึงจะชําระหนี้หมด
ขณะที่ องค์การคลังสินค้า (อคส.) ได้เตรียมปิดบัญชีโครงการจํานําข้าว ซึ่งยังมีข้าวสารในสต๊อกรัฐบาลที่ได้จากการรับจํานําข้าวเปลือกนาปี และข้าวเปลือกนาปรัง ของรัฐบาลที่ผ่านๆมา ที่รอการระบายอีกประมาณ 220,000 ตัน ทั้งหมดเป็นข้าวเสื่อมคุณภาพ ต้องขายเพื่อเข้าสู่อุตสาหกรรมเท่านั้น คนและสัตว์บริโภคไม่ได้ โดย อคส. ตั้งเป้าหมายระบายให้หมดภายในเดือน ก.ย.65   เมื่อเปิดให้มีการระบายจนหมดแล้ว จะทําให้สามารถปิดบัญชีโครงการรับจํานําได้ แล้วถึงจะทราบว่ามีผลขาดทุนเท่าไร โดยเบื้องต้น ประมาณ 5 แสนล้านบาท จากการทุจริตในโครงการจํานําข้าว ปีการผลิต 2554-57  ซึ่งได้มีการส่งฟ้องร้องดําเนินคดีไปแล้ว รวม 1,143 คดี และผลขาดทุนดังกล่าวยังไม่รวมผลขาดทุนจากการที่ต้องขายข้าวในราคาต่ําในการประมูลข้าวสารในสต๊อกในช่วงที่ผ่านมา เนื่องจากข้าวยิ่งเก่า ยิ่งขายได้ราคาต่ํา รวมทั้งยังมีค่าใช้จ่ายอื่นๆ ที่รัฐต้องจ่าย เช่น ค่าเช่าคลังสินค้าเพื่อฝากเก็บข้าวสารในสต๊อก เป็นต้น
นางสาวรัชดายังกล่าวต่อว่า สําหรับโครงการประกันรายได้ ที่รัฐบาลจ่ายเฉพาะเงินส่วนต่างระหว่างราคาประกันและราคาตลาด โอนเงินเข้าบัญชีเกษตรกรโดยตรง โดยไม่มีภาระเรื่องการเก็บสต๊อกเพราะเกษตรกรเป็นผู้เก็บเพื่อจําหน่ายเอง ขณะนี้อยู่ในช่วงการจ่ายเงินสวนต่างฯ งวดที่3-7 (9-14 ธ.ค.) ส่วนงวด ที่เหลือ คือ 8-33 จะทยอยจ่ายในลําดับต่อไป  ซึ่งจะมีพี่น้องเกษตรกรผู้ปลูกข้าวที่ได้รับประโยชน์โดยตรงทันทีกว่า 4.7 ล้านครัวเรือน
รัฐบาลไทย-ข่าวทำเนียบรัฐบาล-ผู้ตรวจฯ เดชา เข้าเฝ้าฯ รับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนิน
วันพฤหัสบดีที่ 7 เมษายน 2565
ผู้ตรวจฯ เดชา เข้าเฝ้าฯ รับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดําเนิน
รับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดําเนินเนื่องในวันพระบาทสมเด็จพระพุทธยอดฟ้าจุฬาโลกมหาราชและวันที่ระลึกมหาจักรีบรมราชวงศ์ พุทธศักราช 2565
ผู้ตรวจฯ เดชา เข้าเฝ้าฯ รับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดําเนินเนื่องในวันพระบาทสมเด็จพระพุทธยอดฟ้าจุฬาโลกมหาราชและวันที่ระลึกมหาจักรีบรมราชวงศ์ พุทธศักราช 2565
วันที่ 6 เมษายน 2565 นายเดชา จาตุธนานันท์ ผู้ตรวจราชการกระทรวงอุตสาหกรรม เข้าเฝ้าฯ รับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดําเนินเนื่องในวันพระบาทสมเด็จพระพุทธยอดฟ้าจุฬาโลกมหาราชและวันที่ระลึกมหาจักรีบรมราชวงศ์ พุทธศักราช 2565 ณ พระอุโบสถวัดพระศรีรัตนศาสดารามในพระบรมมหาราชวัง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีแนะสธ. ติดตามอาการและให้ความรู้ประชาชน "ภาวะลองโควิด" ขณะที่ สธ.และกทม. เตรียมจัดตั้งคลินิกรักษาผู้ป่วย Long COVID เพื่อเข้าถึงบริการได้อย่างสะดวกรวดเร็ว
วันเสาร์ที่ 7 พฤษภาคม 2565
โฆษกรัฐบาลเผย นายกรัฐมนตรีแนะสธ. ติดตามอาการและให้ความรู้ประชาชน "ภาวะลองโควิด"  ขณะที่ สธ.และกทม. เตรียมจัดตั้งคลินิกรักษาผู้ป่วย Long COVID เพื่อเข้าถึงบริการได้อย่างสะดวกรวดเร็ว
โฆษกรัฐบาลเผย นายกรัฐมนตรีแนะสธ. ติดตามอาการและให้ความรู้ประชาชน "ภาวะลองโควิด"  ขณะที่ สธ.และกทม. เตรียมจัดตั้งคลินิกรักษาผู้ป่วย Long COVID เพื่อเข้าถึงบริการได้อย่างสะดวกรวดเร็ว
วันนี้ (7 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการศูนย์บริหารสถานการณ์โควิด-19 (ศบค.) มอบหมายกระทรวงสาธารณสุข ติดตามอาการและให้ความรู้แก่ประชาชนในการดูแลตนเอง หลังพบว่าผู้ที่หายป่วยจากโควิด-19 แล้วจํานวนมาก มีภาวะลองโควิด (Long COVID) หรืออาการที่เกิดขึ้นหลังจากหายป่วย เช่น เหนื่อยล้า หายใจไม่อิ่ม ไอ เจ็บหน้าอก การรับรู้กลิ่นและรสเปลี่ยนไป เป็นต้น ซึ่งหากได้รับการตรวจวินิจฉัยที่เร็ว และได้รับการรักษาที่เหมาะสม สามารถทําให้อาการดังกล่าวหายไปและกลับมาใช้ชีวิตปกติได้เร็วขึ้น
ทั้งนี้ กระทรวงสาธารณสุข จัดตั้ง “คลินิกรักษาผู้ป่วย Long COVID” ขึ้นในโรงพยาบาลทุกระดับ โดยให้บริการแบบผู้ป่วยนอก ผ่านการนัดหมายการรับบริการหรือให้บริการผ่านระบบพบแพทย์ทางไกล (Telemedicine) ทั้งคลินิก Long COVID และคลินิกเสมือนจริง (Virtual clinic) เพื่อให้ผู้ป่วยเข้าถึงบริการได้สะดวกรวดเร็ว ขณะเดียวกัน กรุงเทพมหานคร เตรียมเปิดคลินิก Long COVID ในโรงพยาบาลทั้ง 9 แห่ง ในวันที่ 9 พ.ค. 65 นี้ ได้แก่ 1.โรงพยาบาลตากสิน 2.โรงพยาบาลลาดกระบังกรุงเทพมหานคร 3.โรงพยาบาลสิรินธร 4. โรงพยาบาลเจริญกรุงประชารักษ์ 5.โรงพยาบาลราชพิพัฒน์ 6.โรงพยาบาลผู้สูงอายุบางขุนเทียน 7.โรงพยาบาลกลาง 8. โรงพยาบาลหลวงพ่อทวีศักดิ์ ชุตินธฺโร อุทิศ 9.โรงพยาบาลเวชการุณย์รัศมิ์  ทั้งนี้ ให้บริการแก่ประชาชนในพื้นที่กรุงเทพมหานครผ่านการเบิกจ่ายค่ารักษาตามสิทธิ
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 8,450 ราย จําแนกเป็น ผู้ติดเชื้อในประเทศ 8,446 ราย และผู้ป่วยมาจากต่างประเทศ 4 ราย ผู้เสียชีวิตเพิ่มขึ้น 58 ราย ผู้ที่กําลังรักษาตัว 93,840 ราย และมียอดผู้ที่หายป่วยกลับบ้านแล้ว 12,224 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,093,334 ราย จํานวนผู้ที่หายป่วยสะสมจํานวน 2,025,401 ราย  ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 5 พ.ค. 65 รวม 134,343,403 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,353,618 โดส ผู้ได้รับวัคซีนเข็มที่ 2 สะสม 51,515,102 โดส ผู้ได้รับวัคซีนเข็มที่ 3 สะสม 23,676,698 โดส และผู้ได้รับวัคซีนเข็มที่ 4 สะสม 2,787,985 โดส
รัฐบาลไทย-ข่าวทำเนียบรัฐบาล-กระทรวงการคลังผนึกกำลังลงพื้นที่มอบถุงยังชีพแก่ผู้ประสบภัยน้ำท่วมที่อ่างทอง
วันพุธที่ 13 ตุลาคม 2564
กระทรวงการคลังผนึกกําลังลงพื้นที่มอบถุงยังชีพแก่ผู้ประสบภัยน้ําท่วมที่อ่างทอง
นายสันติ พร้อมพัฒน์ รมช.คลัง พร้อมนายพชร อนันตศิลป์ อธิบดีกรมศุลกากร และนายวิทัย รัตนากร ผอ.ออมสิน และคณะ ลงพื้นที่ตรวจเยี่ยมและให้กําลังใจผู้ประสบอุทกภัยพร้อมมอบถุงยังชีพ จํานวน 600ชุด ในพื้นที่หมู่ที่ 1–7 ตําบลโผงเผง อําเภอป่าโมก จังหวัดอ่างทอง
วันนี้ (13 ตุลาคม 2564) เวลา 11.00 น. นายสันติ พร้อมพัฒน์ รัฐมนตรีช่วยว่าการกระทรวงการคลัง พร้อมด้วยนายพชร อนันตศิลป์ อธิบดีกรมศุลกากร และนายวิทัย รัตนากร ผู้อํานวยการธนาคารออมสิน และคณะ ลงพื้นที่ตรวจเยี่ยมและให้กําลังใจผู้ประสบอุทกภัยพร้อมมอบถุงยังชีพ เครื่องอุปโภคบริโภคและสิ่งของจําเป็น จํานวน 600ชุด พร้อมน้ําดื่มบรรจุขวดแก่พี่น้องประชาชน บริเวณริมฝั่งแม่น้ําเจ้าพระยาในพื้นที่หมู่ที่ 1 – 7 ตําบลโผงเผง อําเภอป่าโมก จังหวัดอ่างทอง เพื่อถวายเป็นพระราชกุศล เนื่องในวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และเพื่อบรรเทาความเดือดร้อนของประชาชนในพื้นที่ดังกล่าว ในโอกาสนี้ คณะผู้บริหารได้ลงเรือเข้าเยี่ยมเยือนและแจกถุงยังชีพพร้อมให้กําลังใจแก่ประชาชนผู้ประสบภัยที่ไม่สามารถออกมาจากบ้านพักได้ เนื่องจากน้ํายังคงมีระดับสูง
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามการดำเนินงานด้านความปลอดภัย การก่อสร้างโครงการรถไฟฟ้าสายสีส้ม
วันศุกร์ที่ 8 เมษายน 2565
รฟม. ลงพื้นที่ติดตามการดําเนินงานด้านความปลอดภัย การก่อสร้างโครงการรถไฟฟ้าสายสีส้ม
ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดยสํานักงานความปลอดภัย อาชีวอนามัยและสภาพแวดล้อมในการทํางาน (สปอ.) ลงพื้นที่ตรวจสอบความปลอดภัยในการปฏิบัติงานก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ตลอดจนตรวจสอบปัญหาและอุปสรรคต่าง ๆ ในการปฏิบัติงาน ณ พื้นที่ก่อสร้างบริเวณสถานี รฟม. สถานี กกท. สถานีคลองบ้านม้า อาคารจอดแล้วจร (Park&Ride) และสถานีแยกร่มเกล้า โดยได้ตรวจสอบการติดตั้งและพื้นทางเดินบนนั่งร้านให้มีมาตรฐานความปลอดภัย การตรวจสอบอุปกรณ์การทํางานบนที่สูงและการป้องกันวัสดุตกหล่น การตรวจสอบแผงผ้าใบแบริเออร์ ไฟสัญญาณเตือน ป้ายเตือนต่าง ๆ ให้มีความชัดเจนและพร้อมใช้งานตลอดเวลา พร้อมเน้นย้ําให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกําหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ นอกจากนี้ ยังได้เน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกําหนดของกระทรวงสาธารณสุข สามารถติดตามข้อมูลข่าวสารโครงการรถไฟฟ้าสายสีส้ม ได้ที่เฟซบุ๊กแฟนเพจโครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : OrangeLine
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ติดตามแนวโน้มสถานการณ์โควิด -19 ทั่วโลก สัปดาห์นี้อัตราตัวเลขผู้ติดเชื้อรายใหม่ทั่วโลกค่อนข้างคงที่ สอดคล้องกับตัวเลขผู้ป่วยในประเทศไทย
วันพุธที่ 3 สิงหาคม 2565
โฆษกรัฐบาลเผย "นายกฯ" ติดตามแนวโน้มสถานการณ์โควิด -19  ทั่วโลก สัปดาห์นี้อัตราตัวเลขผู้ติดเชื้อรายใหม่ทั่วโลกค่อนข้างคงที่ สอดคล้องกับตัวเลขผู้ป่วยในประเทศไทย
โฆษกรัฐบาลเผย "นายกฯ" ติดตามแนวโน้มสถานการณ์โควิด -19  ทั่วโลก สัปดาห์นี้อัตราตัวเลขผู้ติดเชื้อรายใหม่ทั่วโลกค่อนข้างคงที่ สอดคล้องกับตัวเลขผู้ป่วยในประเทศไทย ย้ํามาตรการ 2U คือ Universal Prevention และ Universal Vaccination
วันนี้ (3 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามแนวโน้มสถานการณ์โควิด -19 ซึ่งภาพรวมทั่วโลกมีผู้ติดเชื้อเพิ่มขึ้นจากเมื่อ 2 - 3 สัปดาห์ ขณะที่ในสัปดาห์นี้อัตราตัวเลขผู้ติดเชื้อรายใหม่ทั่วโลกค่อนข้างคงที่ ซึ่งสอดคล้องกับตัวเลขผู้ป่วยในประเทศไทย ประกอบกับช่วงที่ผ่านมีวันหยุดยาวหลายวัน ประชาชนเดินทางกลับบ้านจํานวนมาก ต้องติดตามสถานการณ์ในแต่ละพื้นที่ต่างจังหวัดว่าจะมีการระบาดเพิ่มขึ้นหรือไม่ อย่างไรก็ตามแม้จํานวนผู้ติดเชื้อรายใหม่เพิ่มขึ้นแต่ตอนนี้เริ่มทรงตัวอยู่ในเกณฑ์ที่ดีขึ้น ซึ่งนายกรัฐมนตรี ได้ขอให้กระทรวงสาธารณสุขติดตามข้อมูลผู้ติดเชื้อรายใหม่ รวมทั้งแปลผลด้วยความระมัดระวัง และเชื่อว่าสถานการณ์ไทยและทั่วโลกจะดีขึ้นตามลําดับ อย่างไรก็ตาม ประชาชนต้องปฏิบัติตนตามมาตรการ 2U คือ Universal Prevention คือ มาตรการป้องกันตนเอง ด้วยการใส่หน้ากากอนามัยล้างมือ เว้นระยะห่าง และ Universal Vaccination ฉีดวัคซีนเข็มกระตุ้น เพื่อลดความเสี่ยงการเสียชีวิต
สถานการณ์การแพร่ระบาดของโควิด-19 วันนี้ ผู้ป่วยรายใหม่ (รักษาตัวใน รพ.) จํานวน 2,432 ราย จําแนกเป็น ผู้ป่วยในประเทศ 2,431 ราย ผู้ป่วยมาจากต่างประเทศ 1 ราย ผู้ป่วยสะสม 2,373,124 ราย (ตั้งแต่ 1 มกราคม 2565) หายป่วยกลับบ้าน 2,472 ราย หายป่วยสะสม 2,374,662 ราย (ตั้งแต่ 1 มกราคม 2565) ผู้ป่วยกําลังรักษา 21,940 ราย เสียชีวิต 32 ราย จํานวนผู้ป่วยปอดอักเสบ รักษาตัวอยู่ในโรงพยาบาล 917 ราย
รัฐบาลไทย-ข่าวทำเนียบรัฐบาล-Health working group puts a focus on “One Health” to energize economic growth, according to public health minister
วันอังคารที่ 23 สิงหาคม 2565
Health working group puts a focus on “One Health” to energize economic growth, according to public health minister
August 23: APEC’s health working group has kept doing its job to translate a concept of “One health” into action by building up aggressive economic and public health security platform under the APEC’s Putrajaya Vision 2040
August 23: APEC’s health working group has kept doing its job to translate a concept of “One health” into action by building up aggressive economic and public health security platform under the APEC’s Putrajaya Vision 2040, that emphasizes a use of innovation and technology in emerging infectious disease response and vaccination across the life-course for all individuals assessment.
Deputy prime minister and public health minister Anutin Charnvirakul said that the Health Working Group (HWG) has done its job for the second day, with strong efforts to review and improve strategic action plans to achieve the APEC’s member commitment on Putrajaya Vision 2040 and The North Star: A 2030 strategy for enabling resilient health systems and promoting the health of populations in the Asia Pacific.
He said that the APEC’s Putrajaya Vision 2040 has put an emphasis on how to use digital technology and innovation for public health service and economic development, which will be meaningful elements to improve people’s living condition in the region and prepare for encountering the emerging infectious diseases. The technology and innovation will help respond, prevent and control unexpected communicable diseases more effectively, together with improving quality of nutrition in children and taking care of senior citizen. Moreover, he stressed that medical innovation is very important to strengthen public health system.
In the meeting, participants have expressed opinions and shared spotlights of best practices in their own cases. The meeting has also expected to come up with the statement to affirm cooperation on achieving the targets.
Mr Anutin further said that the issue of gaps and challenges in achieving the goals established in the action plan is discussed, which the HWG would like to achieve action plan, including an access and uptake of vaccination across the life-course for all individuals, a confidence in vaccination creation and establishment of sustainable immunization financing solutions. A discussion to update safe passage and vaccine certificate was made at the meeting in a bid to create a balance between health and economy.
Regarding the exhibition, there are many showcases of post-COVID-19’s economic recovery, including medical hub, advanced technology for medical treatment, and Thai massage and spa, which has received positive feedbacks from visitors.
**************************** August, 23 2022
รัฐบาลไทย-ข่าวทำเนียบรัฐบาล-ครม.ไฟเขียว! กรอบงบลงทุนรัฐวิสาหกิจปี 65 ทั้ง 44 แห่ง วงเงินดำเนินการ 1.48 ล้านล้านบาท
วันอังคารที่ 21 กันยายน 2564
ครม.ไฟเขียว! กรอบงบลงทุนรัฐวิสาหกิจปี 65 ทั้ง 44 แห่ง วงเงินดําเนินการ 1.48 ล้านล้านบาท
ครม.ไฟเขียว! กรอบงบลงทุนรัฐวิสาหกิจปี 65 ทั้ง 44 แห่ง วงเงินดําเนินการ 1.48 ล้านล้านบาท
วันนี้ (21 กันยายน 2564) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 กันยายน 2564 ว่า ครม.เห็นชอบกรอบและงบลงทุนของรัฐวิสาหกิจ 44 แห่ง ภายใต้สังกัด 15 กระทรวง ประจําปีงบประมาณ 2565 วงเงินดําเนินการ (วงเงินสําหรับให้รัฐวิสาหกิจใช้เป็นกรอบลงนามในสัญญาเพื่อลงทุน) จํานวน 1.48 ล้านล้านบาท (1,485,456 ล้านบาท) และวงเงินเบิกจ่ายลงทุน (วงเงินที่มีการเบิกจ่ายจริงเพื่อใช้ดําเนินการตามสัญญา) จํานวน 3.07 แสนล้านบาท (307,479 ล้านบาท) ตามที่สภาพัฒนาการเศรษฐกิจและสังคมแห่งชาติ (สศช.) เสนอ ซึ่งได้มีการทบทวนและปรับปรุงเพื่อให้สอดคล้องกับสถานการณ์ ความจําเป็น และความพร้อมในการลงทุน ทั้งนี้ เมื่อรวมการลงทุนของรัฐวิสาหกิจประเภทบริษัทมหาชนจํากัดและบริษัทในเครือ จํานวน 5 แห่ง รวมรัฐวิสาหกิจทั้งหมด 49 แห่ง แล้ว ทําให้ในภาพรวมจะมีการลงทุนตามภารกิจปกติและโครงการต่อเนื่องในปี 2565 มีวงเงินดําเนินการจํานวน 1.51 ล้านล้านบาท (1,512,726 ล้านบาท) และวงเงินเบิกจ่ายลงทุนจํานวน 4.68 แสนล้านบาท (468,833 ล้านบาท)
รองโฆษกฯ รัชดา กล่าวเพิ่มเติมว่า เงินลงทุนของรัฐวิสากิจทั้ง 44 แห่งนี้ จะทําให้ เกิดการขยายตัว GDP ของประเทศไทยได้ร้อยละ 0.17 % หากรวมรัฐวิสาหกิจอีก 5 แห่ง GDP จะเกิดการขยายตัว 0.31% ช่วยให้เกิดการจ้างงานในระบบกว่า 1.63 แสนคน และนําเงินส่งรายได้ให้แก่รัฐ 1.24 แสนล้านบาท
****************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“กรุงไทย” จัดเต็มสิทธิพิเศษ “ร้านค้าถุงเงิน” รับเงินคืน แจกโค้ดเติมน้ำมัน - ส่วนลด foodpanda
วันพฤหัสบดีที่ 2 ธันวาคม 2564
“กรุงไทย” จัดเต็มสิทธิพิเศษ “ร้านค้าถุงเงิน” รับเงินคืน แจกโค้ดเติมน้ํามัน - ส่วนลด foodpanda
“กรุงไทย” จัดแคมเปญคืนกําไร รับเครดิตเงินคืนง่ายๆ ได้ทั้งคนจ่ายและคนรับเงิน “ร้านค้าถุงเงิน” รับเงินคืนสูงสุด 100 บาทต่อเดือน
“กรุงไทย” จัดแคมเปญคืนกําไร รับเครดิตเงินคืนง่ายๆ ได้ทั้งคนจ่ายและคนรับเงิน “ร้านค้าถุงเงิน” รับเงินคืนสูงสุด 100 บาทต่อเดือน นอกจากนี้ ร้านค้าถุงเงินที่ใช้บริการ “SME Solutions” ร่วมกับสินเชื่อหรือประกัน รับโค้ดบัตรน้ํามัน PT มูลค่า 500 บาท หรือโค้ดส่วนลด foodpanda มูลค่า 100 บาท พร้อมให้ลูกค้า Krungthai NEXT รับเงินคืนสูงสุด 50 บาทต่อเดือน เมื่อใช้จ่ายในร้านค้าถุงเงินตามเงื่อนไข
ธนาคารกรุงไทย ในฐานะธนาคารพาณิชย์ของรัฐที่มีรัฐเป็นผู้ถือหุ้นใหญ่ มุ่งมั่นนําเทคโนโลยีมาพัฒนาผลิตภัณฑ์และบริการ เพื่อตอบโจทย์ความต้องการลูกค้าทุกกลุ่มอย่างต่อเนื่อง เพื่อยกระดับคุณภาพชีวิตให้ดียิ่งขึ้น พร้อมเดินหน้าช่วยเหลือร้านค้าขนาดเล็ก ซึ่งเป็นฟันเฟืองสําคัญในการขับเคลื่อนเศรษฐกิจของประเทศ โดยพัฒนาแอปพลิเคชัน “ถุงเงิน” ให้เป็นแพลตฟอร์มที่ช่วยบริหารจัดการร้านค้าครบวงจร รับจ่ายเงินผ่านช่องทางดิจิทัล ตอบโจทย์วิถีชีวิตยุคใหม่ พร้อมจับมือพันธมิตรเพื่อกระตุ้นการใช้จ่าย โดยที่ผ่านมาได้จับมือกับ AIS จัดโครงการพ้อยท์เพย์ เปิดใช้ AIS Point แทนเงินสดเพื่อใช้จ่ายในร้านค้าถุงเงิน
ล่าสุด ธนาคารได้จัดแคมเปญ “SME Solutions” มอบสิทธิพิเศษให้ผู้ประกอบการร้านค้ารายย่อย เพียงใช้บริการแอปฯ ถุงเงิน พร้อม Krungthai NEXT บริการ Krungthai Connext และบัตรเดบิตกรุงไทย SME หรือบัตรเดบิตกรุงไทย ร่วมกับผลิตภัณฑ์ใดผลิตภัณฑ์หนึ่งในกลุ่มสินเชื่อ รับโค้ดบัตรน้ํามัน PT MAX Card มูลค่า 500 บาท หรือร่วมกับซื้อผลิตภัณฑ์ประกัน รับโค้ดส่วนลด foodpanda มูลค่า 100 บาท หรืออื่นๆ ที่มีมูลค่าเทียบเท่าตามเงื่อนไขที่ธนาคารกําหนด
นอกจากนี้ ยังเปิดให้ร้านค้าถุงเงิน รับเงินคืนได้ 10 บาท/รายการ เมื่อรับยอดขายผ่าน QR Promptpay บนแอปฯ ถุงเงิน ตั้งแต่ 150 บาทต่อรายการขึ้นไป รับเงินคืนสูงสุด 100 บาท/ร้านค้า/เดือน (จํากัดสิทธิ์ในการรับเงินคืนสูงสุด 40,000 สิทธิ์/เดือน รวมสูงสุด 200,000 สิทธิ์ตลอดรายการ) รวมทั้งธนาคารยังช่วยกระตุ้นการใช้จ่ายในร้านค้าถุงเงิน โดยเปิดให้ลูกค้าทั่วไปที่ใช้แอปฯ Krungthai NEXT สแกนจ่าย เพื่อชําระสินค้าและบริการกับร้านค้าถุงเงินตั้งแต่ 150 บาทขึ้นไป รับเงินคืนสูงสุด 50 บาท/คน/เดือน (จํากัดสิทธิ์ในการรับเงินคืนสูงสุด 40,000 สิทธิ์/เดือน รวมสูงสุด 200,000 สิทธิ์ตลอดรายการ) ตั้งแต่วันนี้จนถึง 28 กุมภาพันธ์ 2565 สอบถามรายละเอียดเพิ่มเติมได้ที่ สาขาธนาคารกรุงไทยทั่วประเทศ หรือ Krungthai Contact Center 02-1111111 และ https://krungthai.com/th/content/sme/smesolutions
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมอนุมัติโครงการแก้มลิงหนองทะเล เพื่อบรรเทาอุทกภัยในพื้นที่เมืองทับปริกและเทศบาลเมืองกระบี่
วันจันทร์ที่ 15 พฤศจิกายน 2564
กระทรวงเกษตรฯ เตรียมอนุมัติโครงการแก้มลิงหนองทะเล เพื่อบรรเทาอุทกภัยในพื้นที่เมืองทับปริกและเทศบาลเมืองกระบี่
กระทรวงเกษตรฯ เตรียมอนุมัติโครงการแก้มลิงหนองทะเล เพื่อบรรเทาอุทกภัยในพื้นที่เมืองทับปริกและเทศบาลเมืองกระบี่ อําเภอเมือง จังหวัดกระบี่ และเพิ่มประสิทธิภาพการบริหารจัดการน้ํา ทั้งการขาดแคลนน้ําและน้ําท่วมอย่างยั่งยืน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังติดตามความก้าวหน้าโครงการแก้มลิงหนองทะเล ตําบลหนองทะเล อําเภอเมืองกระบี่ จังหวัดกระบี่ ว่า เนื่องจากปริมาณน้ําในคลองกระบี่มีปริมาณน้ํามาก อัตราการไหล 240 ลบ.ม./วินาที เมื่อไหลผ่านเทศบาลเมืองกระบี่ ความกว้างคลองแคบลง สามารถระบายน้ําได้เพียง 80 ลบ.ม./วินาที ทําให้เกิดน้ําเอ่อท่วมขังในเขต ตําบลทับปริก และเขตเทศบาลเมืองกระบี่ เกือบทุกปี กระทรวงเกษตรฯ โดยกรมชลประทาน จึงได้ศึกษา สํารวจ ออกแบบ และมีแนวทางในการก่อสร้างแก้มลิงหนองทะเล พื้นที่ 300 ไร่ ระยะเวลาดําเนินการ 2 ปี ซึ่งคาดว่าจะสามารถเริ่มดําเนินการได้ภายในปี 2566 ซึ่งโครงการฯ ดังกล่าว จะช่วยบรรเทาอุทกภัยในพื้นที่เมืองทับปริกและเทศบาลเมืองกระบี่ อําเภอเมือง จังหวัดกระบี่ และเพิ่มประสิทธิภาพการบริหารจัดการน้ํา ทั้งการขาดแคลนน้ําและน้ําท่วมอย่างยั่งยืน
ทั้งนี้ กรมชลประทานได้ศึกษาโครงการบรรเทาอุทกภัยลุ่มน้ําคลองกระบี่ใหญ่ โดยมีแนวทางการแก้ไขปัญหา คือ 1) ก่อสร้างอ่างเก็บน้ําคลองกระบี่ใหญ่ อําเภอเมืองกระบี่ จังหวัดกระบี่ (ตัดยอดน้ํา) 2) ก่อสร้างคลองผันน้ําเพื่อลดปริมาณน้ําไหลเข้าเทศบาลเมืองกระบี่ และสามารถเก็บกักน้ําไว้ใช้ในฤดูแล้ง และ 3) แก้มลิงหนองทะเล บริเวณหนองน้ําธรรมชาติบ้านหนองทะเล ตําบลหนองทะเล อําเภอเมือง จังหวัดกระบี่
"วันนี้ได้เข้ามารับฟังแนวทางการแก้ไขปัญหาการขาดแคลนน้ําจืด อุทกภัย และน้ําที่ใช้ในด้านการเกษตร กระทรวงเกษตรฯ จึงพร้อมที่จะเข้ามาดูแลในเรื่องของการบริหารจัดการน้ํา พร้อมจัดสรรงบประมาณเข้ามาช่วยเหลือพี่น้องประชาชนในพื้นที่อําเภอเมืองกระบี่ จังหวัดกระบี่ อย่างไรก็ตาม โครงการดังกล่าวจะประสบความสําเร็จได้นั้น จะต้องอาศัพการมีส่วนจากพี่น้องประชาชนซึ่งเป็นเจ้าของพื้นที่ด้วย" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-ออมสิน ร่วมผลักดัน EEC ปั้นเศรษฐกิจไทยแข็งแกร่งอย่างยั่งยืน จัดบริการทางการเงินครบวงจรให้นักลงทุน ผู้ประกอบการ และประชาชนในพื้นที่ได้เข้าถึงแหล่งทุน
วันพุธที่ 27 ตุลาคม 2564
ออมสิน ร่วมผลักดัน EEC ปั้นเศรษฐกิจไทยแข็งแกร่งอย่างยั่งยืน จัดบริการทางการเงินครบวงจรให้นักลงทุน ผู้ประกอบการ และประชาชนในพื้นที่ได้เข้าถึงแหล่งทุน
รมว.คลัง เป็นประธานในพิธีลงนามบันทึกข้อตกลงความร่วมมือการส่งเสริมการลงทุน และบริการทางการเงินเพื่อพัฒนาเขตพัฒนาพิเศษภาคตะวันออก โดยมีหน่วยงานขับเคลื่อนความร่วมมือเข้าร่วมในพิธี ได้แก่ สกพอ. ธ.ออมสิน เอ็กซิมแบงก์ และ บสย.
วันนี้ (27 ตุลาคม 2564) ณ ห้องประชุมวายุภักษ์ 4 อาคารสํานักปลัดกระทรวงการคลัง นายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธานในพิธีลงนามบันทึกข้อตกลงความร่วมมือการส่งเสริมการลงทุน และบริการทางการเงินเพื่อพัฒนาเขตพัฒนาพิเศษภาคตะวันออก โดยมีหน่วยงานขับเคลื่อนความร่วมมือเข้าร่วมในพิธี ได้แก่ นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก นายวิทัย รัตนากร ผู้อํานวยการธนาคารออมสิน ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย และ นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม
นายวิทัย รัตนากร ผู้อํานวยการธนาคารออมสิน เปิดเผยว่า ภายใต้ความร่วมมือครั้งนี้ ธนาคารออมสิน พร้อมให้ความมือในการส่งเสริมและสนับสนุนให้ผู้ประกอบการ นักลงทุน ประชาชนและชุมชนในพื้นที่เขตพัฒนาพิเศษภาคตะวันออก ได้เข้าถึงแหล่งเงินทุน บริการและผลิตภัณฑ์ต่าง ๆ ของธนาคาร โดยเฉพาะการสนับสนุนและให้คําปรึกษาด้านสินเชื่อ ด้วยเงื่อนไขที่ผ่อนปรน ทั้งอัตราดอกเบี้ยเงินกู้ต่ํา และให้กู้ได้นานเป็นพิเศษ ซึ่งประกอบด้วย สินเชื่อสําหรับกลุ่มผู้ประกอบการ SMEs ได้แก่ สินเชื่อ GSB Smooth BIZ เพื่อเป็นเงินทุนหมุนเวียนหรือลงทุนในสินทรัพย์ถาวร อัตราดอกเบี้ยคงที่ 2 ปีแรก 2.99% ต่อปี ระยะเวลากู้สูงสุด 10 ปี วงเงินกู้สูงสุด 20 ล้านบาท และ สินเชื่อ SMEs มีที่ มีเงิน สําหรับธุรกิจ Small SMEs เพื่อเป็นเงินทุนหมุนเวียนของกิจการ หรือนําไปไถ่ถอนสัญญาขายฝาก ให้กู้โดยพิจารณาจากที่ดินซึ่งเป็นหลักประกัน วงเงินกู้สูงสุดร้อยละ 70 ของราคาประเมินราชการ ไม่ตรวจเครดิตบูโร อัตราดอกเบี้ยคงที่ 5.99% ตลอดสัญญา สําหรับกลุ่มผู้ประกอบการรายย่อย เช่น ผู้ประกอบอาชีพค้าขาย งานบริการและผลิตสินค้าอุปโภคเพื่อจําหน่าย ได้แก่ สินเชื่อประชาชนสุขใจ สําหรับกลุ่มผู้ประกอบการรายย่อย เพื่อเป็นเงินทุนหมุนเวียนในการประกอบธุรกิจ หรือใช้ปลดภาระหนี้นอกระบบ ให้วงเงินกู้สูงสุด 200,000 บาท อัตราดอกเบี้ย 1% ต่อเดือน Flat Rate ระยะเวลากู้สูงสุด 10 ปี โดย บสย.ค้ําประกันเต็มวงเงิน
นอกจากนี้ ผู้ประกอบการยังสามารถเลือกใช้บริการสินเชื่ออื่น ตามมาตรการช่วยเหลือต่าง ๆ ได้ตามความประสงค์ อาทิ สินเชื่อ Soft Loan สําหรับ SMEs ท่องเที่ยวและธุรกิจเกี่ยวเนื่อง / สินเชื่อ Soft Loan ธปท. เพื่อฟื้นฟูกิจการ / สินเชื่อสู้ภัย COVID-19 และ สินเชื่ออิ่มใจ เป็นต้น
ธนาคารออมสิน พร้อมเป็นส่วนหนึ่งของความร่วมมือ ในการส่งเสริมการลงทุนและบริการทางการเงิน เพื่อพัฒนาเขตพัฒนาพิเศษภาคตะวันออก ให้เป็นกลไกสําคัญในการสร้างความมั่นคงทางเศรษฐกิจ สังคม และรักษาสิ่งแวดล้อมอย่างเป็นระบบ ซึ่งจะส่งผลดีต่อการพัฒนาและเติบโตทางเศรษฐกิจในภาพรวมของประเทศต่อไป
รัฐบาลไทย-ข่าวทำเนียบรัฐบาล-มหาดไทยสั่งการผู้ว่าฯ ทุกจังหวัดประสานองค์กรปกครองส่วนท้องถิ่นทั่วประเทศ ดำเนินการตามประกาศกระทรวงมหาดไทย ขยายระยะเวลาชำระภาษีที่ดินและสิ่งปลูกสร้าง 2565
วันเสาร์ที่ 25 มิถุนายน 2565
มหาดไทยสั่งการผู้ว่าฯ ทุกจังหวัดประสานองค์กรปกครองส่วนท้องถิ่นทั่วประเทศ ดําเนินการตามประกาศกระทรวงมหาดไทย ขยายระยะเวลาชําระภาษีที่ดินและสิ่งปลูกสร้าง 2565
มหาดไทยสั่งการผู้ว่าฯ ทุกจังหวัดประสานองค์กรปกครองส่วนท้องถิ่นทั่วประเทศ ดําเนินการตามประกาศกระทรวงมหาดไทย ขยายระยะเวลาชําระภาษีที่ดินและสิ่งปลูกสร้าง 2565 เพื่อบรรเทาผลกระทบจากสถานการณ์โควิด-19 ให้กับพี่น้องประชาชนและผู้ประกอบการทั่วประเทศ
วันนี้ (25 มิ.ย. 65) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้ลงนามประกาศกระทรวงมหาดไทย เรื่อง ขยายกําหนดเวลาดําเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 ประจําปี พ.ศ. 2565 ลงวันที่ 22 มิถุนายน 2565 และได้ประกาศในราชกิจจานุเบกษาแล้ว เมื่อวันที่ 24 มิถุนายน 2565 ซึ่งรัฐมนตรีว่าการกระทรวงมหาดไทยได้ให้ความเห็นชอบขยายกําหนดเวลาดําเนินการของผู้มีหน้าที่ต้องปฏิบัติตามกําหนดเวลาในพระราชบัญญัติภาษีที่ดินและสิ่งปลูกสร้าง พ.ศ. 2562 เฉพาะการจัดเก็บภาษีที่ดินและสิ่งปลูกสร้าง ประจําปี พ.ศ. 2565 เป็นการทั่วไป ออกไปอีก 3 เดือน
นายสุทธิพงษ์ จุลเจริญ ปลัดกระทรวงมหาดไทย กล่าวว่า เพื่อให้การดําเนินการด้านการจัดเก็บภาษีที่ดินและสิ่งปลูกสร้างขององค์กรปกครองส่วนท้องถิ่นเป็นไปตามประกาศกระทรวงมหาดไทยฯ ดังกล่าว จึงได้สั่งการไปยังผู้ว่าราชการจังหวัดทุกจังหวัด ประสานองค์กรปกครองส่วนท้องถิ่นทุกแห่ง ดําเนินการตามที่รัฐมนตรีว่าการกระทรวงมหาดไทยได้ให้ความเห็นชอบขยายกําหนดเวลาการจัดเก็บภาษีที่ดินและสิ่งปลูกสร้าง ประจําปี พ.ศ. 2565 ได้แก่
1) ขยายกําหนดเวลาของผู้เสียภาษีในการชําระภาษีตามแบบแจ้งการประเมินภาษี จากเดิมภายในเดือนเมษายน 2565 เป็นภายในเดือนกรกฎาคม 2565
2) ขยายกําหนดเวลาของผู้เสียภาษีในการผ่อนชําระภาษี โดยงวดที่ 1 จากเดิมภายในเดือนเมษายน 2565 เป็นภายในเดือนกรกฎาคม 2565 งวดที่ 2 จากเดิมภายในเดือนพฤษภาคม 2565 เป็นภายในเดือนสิงหาคม 2565 และงวดที่ 3 จากเดิมภายในเดือนมิถุนายน 2565 เป็นภายในเดือนกันยายน 2565
3) ขยายกําหนดเวลาขององค์กรปกครองส่วนท้องถิ่นในการมีหนังสือแจ้งเตือนผู้เสียภาษีที่มีภาษีค้างชําระ จากเดิมภายในเดือนพฤษภาคม 2565 เป็นภายในเดือนสิงหาคม 2565
4) ขยายกําหนดเวลาขององค์กรปกครองส่วนท้องถิ่นในการแจ้งรายการภาษีค้างชําระให้สํานักงานที่ดินหรือสํานักงานที่ดินสาขา จากเดิมภายในเดือนมิถุนายน 2565 เป็นภายในเดือนกันยายน 2565
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า การขยายระยะเวลาดําเนินการการจัดเก็บภาษีที่ดินและสิ่งปลูกสร้างตามกฎหมายว่าด้วยภาษีที่ดินและสิ่งปลูกสร้างในครั้งนี้ เพื่อช่วยบรรเทาภาระภาษีที่ดินและสิ่งปลูกสร้างให้กับพี่น้องประชาชนรวมถึงผู้ประกอบการที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ทั่วประเทศ ทําให้ผู้เสียภาษีมีระยะเวลาเตรียมการชําระภาษีและผ่อนชําระภาษีประจําปี 2565 เพิ่มมากขึ้น โดยไม่ต้องเสียเบี้ยปรับและเงินเพิ่ม หากได้ไปชําระภาษีภายในกําหนดระยะเวลาที่รัฐมนตรีว่าการกระทรวงมหาดไทยเห็นชอบขยายออกไป และในกรณีผู้เสียภาษีบางรายที่เคยเสียเบี้ยปรับและเงินเพิ่มตามกฎหมายอันเนื่องมาจากไม่ชําระภาษีภายในเดือนเมษายน 2565 หรือภายในระยะเวลาที่องค์กรปกครองส่วนท้องถิ่นบางแห่งได้ขยายระยะเวลาการชําระภาษีออกไปในห้วงก่อนเดือนกรกฎาคม 2565 นั้น ก็จะมีสิทธิได้รับ
คืนเงินเบี้ยปรับและเงินเพิ่มจากองค์กรปกครองส่วนท้องถิ่นอีกด้วย